**Par tirgus uzraudzību**

**2016. gadā**

**Rīgā, 2017**

**Saturs**

[Ievads 3](#_Toc378191310)

[Tirgus uzraudzības mērķis 3](#_Toc378191311)

[Tirgus uzraudzības sistēma Latvijā 4](#_Toc378191312)

[Sektoru tirgus uzraudzības programmas 2016.gadam 7](#_Toc378191313)

[NACIONĀLĀ TIRGUS UZRAUDZĪBAS PROGRAMMA PATĒRIŅA PREČU, TEHNISKI SAREŽĢĪTO PREČU UN METROLOĢISKĀS UZRAUDZĪBAS JOMĀ 8](#_Toc378191314)

[NACIONĀLĀ TIRGUS UZRAUDZĪBAS PROGRAMMA ROTAĻLIETU JOMĀ 12](#_Toc378191316)

[NAcIONāLā TIRGUS UZRAUDZĪBAS PROGRAMMA ĶĪMISKO VIELU UN ĶĪMISKO MAISĪJUMU, KOSMĒTIKAS LĪDZEKĻU JOMĀ 13](#_Toc378191318)

[NAcIONāLā TIRGUS UZRAUDZĪBAS PROGRAMMA MEDICĪNISKO IERĪČU JOMĀ 18](#_Toc378191319)

[NACIONĀLĀ TIRGUS UZRAUDZĪBAS PROGRAMMA DĀRGMETĀLU UN DĀRGAKMEŅU IZSTRĀDĀJUMU JOMĀ 19](#_Toc378191320)

[NACIONĀLĀ TIRGUS UZRAUDZĪBAS PROGRAMMA AKCĪZES PREČU JOMĀ 20](#_Toc378191321)

[NACIONĀLĀ TIRGUS UZRAUDZĪBAS PROGRAMMA LAUKSAIMNIECĪBĀ VAI MEŽSAIMNIECĪBĀ IZMANTOJAMO TRAKTORU, PIEKABJU TIRDZNIECĪBAS JOMĀ 21](#_Toc378191322)

[Nacionālā TIRGUS UZRAUDZĪBAS PROGRAMMA civilām vajadzībām paredzēto sprāgstvielu un spridzināšanas ietaišu, uguņošanas ierīču un skatuves pirotehnisko izstrādājumu jomā 22](#_Toc378191323)

[NACIONĀLĀ TIRGUS UZRAUDZĪBAS PROGRAMMA MĒSLOŠANAS LĪDZEKĻU JOMĀ 23](#_Toc378191324)

**Ievads**

2008.gada 9.jūlijā tirgus uzraudzības jomā tika pieņemta Eiropas Parlamenta un Padomes [Regula (EK) Nr. 765/2008](http://eur-lex.europa.eu/LexUriServ/LexUriServ.do?uri=OJ:L:2008:218:0030:0047:lv:PDF), ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93. Regulas prasības piemērojamas no 2010.gada 1.janvāra. Viens no tās uzdevumiem ir izveidot pastiprinātu tirgus uzraudzības sistēmu saistībā ar precēm, uz kurām attiecas Eiropas Savienības saskaņotie tiesību akti un preču izsekojamība. Regula nosaka prasības Dalībvalstīm veikt un organizēt tirgus uzraudzības aktivitātes, piemērojot subsidiaritātes principu, t.i., iekšējo administratīvo struktūru un tirgus uzraudzības aktivitāšu plānošanu Regulā noteikto mērķu sasniegšanai atstājot Dalībvalsts ziņā.

Šis dokuments satur **Latvijas nacionālo sektoru tirgus uzraudzības programmu 2016.gadam apkopojumu** atbilstoši tirgus uzraudzības iestāžu iesniegtajai informācijai un saskaņā ar Eiropas Parlamenta un Padomes 2008.gada 9.jūlija Regulas 765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93, 18.panta 5.punkta prasībām. Minētais punkts nosaka, ka *Dalībvalstis ievieš, īsteno un regulāri atjaunina savas tirgus uzraudzības programmas. Dalībvalstis sastāda visaptverošu tirgus uzraudzības programmu vai īpašas programmas nozarēm, aptverot tās nozares, kurās tās veic tirgus uzraudzību, informē par šīm programmām citas dalībvalstis un Komisiju un padara tās pieejamas sabiedrībai, izmantojot elektroniskās saziņas līdzekļus un attiecīgā gadījumā – citus līdzekļus*. Atbilstoši Regulas 765/2008 18.panta 5.punktam šis dokuments paredzēts iesniegšanai citām dalībvalstīm un Eiropas Komisijai. Dokumenta rediģētā versija tiks publicēta Ekonomikas ministrijas mājas lapā sabiedrības informēšanai[[1]](#footnote-1).

Informācija par sektoru tirgus uzraudzības programmām 2016.gadam sagatavota atbilstoši Eiropas Komisijas izstrādātajai metodoloģijai nacionālo tirgus uzraudzības programmu gatavošanai saskaņā ar Regulas 765/2008 18.panta 5.punktu.

Atbilstoši Regulas 765/2008 15.pantam šajā regulā noteiktās prasības tirgus uzraudzībai piemēro produktiem (jebkurai ražošanas procesā radītai vielai, maisījumiem, zālēm vai precei, izņemot pārtiku, dzīvus augus un dzīvniekus, cilvēku izcelsmes produktus un augu un dzīvnieku produktus, kuri ir tieši saistīti ar to turpmāku pavairošanu), uz kuriem attiecas Eiropas Savienības saskaņošanas tiesību akti. Līdz ar to turpinājumā iekļautās sektoru tirgus uzraudzības programmas saturēs informāciju par minētajiem produktiem.

**Tirgus uzraudzības mērķis**

Latvijai kā ES dalībvalstij jānodrošina, lai tirgus uzraudzības sistēma atbilstu Eiropas vienotā tirgus prasībām un Latvijas tirgū būtu pieejamas tikai drošas, noteiktām būtiskajām prasībām atbilstošas preces un pakalpojumi. Tirgus uzraudzība ir daļa no kopējā normatīvo aktu ieviešanas procesa un ir galvenais instruments preču drošuma uzraudzībai. Turklāt, tā ir priekšnosacījums normālai iekšējā tirgus, kā arī tirgus ekonomikas funkcionēšanai. Tirgus uzraudzība tiek veikta ar mērķi nodrošināt līdzvērtīgu aizsardzību visām personām visā ES teritorijā, izskaužot negodīgu konkurenci un veicinot uzticību tirgum.

Tirgus uzraudzība atbilstoši Regulas 765/2008 16.panta 2.punktam nodrošina, ka produktus, uz kuriem attiecas Eiropas Savienības saskaņošanas tiesību akti un kuri var kaitēt lietotāju veselībai vai drošībai vai citā veidā neatbilst Eiropas Savienības saskaņošanas tiesību aktos izklāstītajām piemērojamām prasībām tad, ja tie ir pareizi uzstādīti un apkopti un tos lieto saskaņā ar to paredzēto mērķi vai saprātīgi paredzamos apstākļos, izņem no tirgus, ierobežo to pieejamību tirgū vai aizliedz. Par to attiecīgi informē sabiedrību, Komisiju un citas dalībvalstis.

Līdz ar to **tirgus uzraudzības galvenais mērķis** ir aizsargāt patērētājus no riskiem un apdraudējumiem viņu dzīvībai, veselībai un ekonomiskajām interesēm ar efektīvi funkcionējošu tirgus uzraudzības sistēmu un iesaistīto pušu (saimnieciskās darbības veicēji, patērētāji un valsts iestādes) sekmīgu pienākumu izpildi. Efektīvai tirgus uzraudzībai ir būtiska loma gan patērētāju tiesību aizsardzībā, gan vienlīdzīgas un godīgas konkurences nodrošināšanā, jo tā ietver tirgū ievietoto produktu un pakalpojumu atbilstības uzraudzību un pārbaudi, kā arī nepieciešamības gadījumā nodrošina atbilstošu darbību veikšanu, ja tiek konstatēts, ka produkts vai pakalpojums prasībām neatbilst.

**Tirgus uzraudzības sistēma Latvijā**

Latvijā ar tirgus uzraudzību nodarbojas astoņas dažādas iestādes, kas atrodas piecu dažādu ministriju padotībā. Noteiktas funkcijas tirgus uzraudzībā nodrošina arī muitas dienesti, kas kontrolē preču plūsmu uz Eiropas Savienības ārējās robežas. Lai koordinētu darbu starp šīm iestādēm, 2000.gadā tika izveidota Tirgus uzraudzības padome. Tirgus uzraudzības padome atbilstoši tās [nolikumam](http://www.likumi.lv/doc.php?id=96375) ir konsultatīva institūcija, kuras mērķis ir nodrošināt informācijas un viedokļu apmaiņu starp tirgus uzraudzības iestādēm. Tirgus uzraudzības padomes galvenais uzdevums ir veicināt vienotu pieeju tirgus uzraudzībai, tirgus uzraudzības iestāžu sadarbību sakarā ar nedrošām precēm un pakalpojumiem, kā arī kompetences sadali starp dažādām tirgus uzraudzības iestādēm, lai nodrošinātu visu preču uzraudzību un novērstu funkciju dublēšanos. Padome tiekas divas reizes gadā un tai uzticētā funkcija - informācijas apmaiņa starp tirgus uzraudzības iestādēm - ir ļoti nozīmīga vienotas pieejas veidošanai tirgus uzraudzībā, lai veidotu efektīvu un ES prasībām atbilstošu tirgus uzraudzības sistēmu.

Saskaņā ar [Tirgus uzraudzības padomes nolikumu](http://www.likumi.lv/doc.php?id=96375) Tirgus uzraudzības padome iesniedz apkopošanai Ekonomikas ministrijā tirgus uzraudzības programmas un to pārskatus atbilstoši Regulas 765/2008 18.panta prasībām, kas minētās tirgus uzraudzības programmas un to pārskatus iesniedz Eiropas Komisijai un pārējām dalībvalstīm.

**Tirgus uzraudzības funkcijas Latvijā veic šādas iestādes:**

* [Patērētāju tiesību aizsardzības centrs (PTAC)](http://www.ptac.gov.lv/);
* [Pārtikas un veterinārais dienests (PVD)](http://www.pvd.gov.lv/);
* [Veselības inspekcija (VI)](http://www.vi.gov.lv/);
* [Latvijas proves birojs (LPB)](http://www.prove.lv/);
* Valsts ieņēmumu dienesta Nodokļu kontroles pārvalde;
* [Valsts vides dienests (VVD)](http://www.vvd.gov.lv/);
* [Valsts tehniskās uzraudzības aģentūra (VTUA)](http://www.vtua.gov.lv/);
* [Valsts augu aizsardzības dienests (VAAD)](http://www.vaad.gov.lv/).

**Noteiktas funkcijas tirgus uzraudzībā nodrošina arī:**

* [Valsts ieņēmumu dienesta Muitas pārvalde (VID MP)](http://www.vid.gov.lv/);
* [Valsts policija](http://www.vp.gov.lv/) (VP).

**Tirgus uzraudzības institūciju darbības sfēras:**

|  |  |
| --- | --- |
| **Sfēras** | **Atbildīgā institūcija par tirgus uzraudzību** |
| Vispārējais preču drošums | Visas tirgus uzraudzības institūcijas |
| Kosmētika | Veselības inspekcija |
| Ķīmiskās vielas, maisījumi | Veselības inspekcija Valsts vides dienests (ražošanā un profesionālā lietošanā) VID Nodokļu kontroles pārvalde |
| Ķīmiskās vielas izstrādājumos | Patērētāju tiesību aizsardzības centrs |
| Rotaļlietas | Patērētāju tiesību aizsardzības centrs |
| Elektromagnētiskā saderība un zemspriegums | Patērētāju tiesību aizsardzības centrs |
| Tekstilizstrādājumi, stikls un apavi | Patērētāju tiesību aizsardzības centrs |
| Trokšņu, CO2 emisijas | Patērētāju tiesību aizsardzības centrs |
| Aerosoli | Patērētāju tiesību aizsardzības centrs |
| Transportējamās spiedieniekārtas | Patērētāju tiesību aizsardzības centrs  Valsts dzelzceļa tehniskā inspekcija  Valsts policija  Ceļu satiksmes drošības direkcija un citas normatīvajos aktos par autopārvadājumu kontroles kārtību noteiktās institūcijas |
| Atpūtas kuģi | Patērētāju tiesību aizsardzības centrs |
| Ugunsdrošības preces | Patērētāju tiesību aizsardzības centrs |
| Telekomunikāciju gala iekārtas | Patērētāju tiesību aizsardzības centrs |
| Individuālie aizsardzības līdzekļi | Patērētāju tiesību aizsardzības centrs |
| Gāzes iekārtas | Patērētāju tiesību aizsardzības centrs |
| Vienkāršās spiedtvertnes | Patērētāju tiesību aizsardzības centrs Ceļu satiksmes drošības direkcija |
| Spiedieniekārtas | Patērētāju tiesību aizsardzības centrs |
| Mašīniekārtas | Patērētāju tiesību aizsardzības centrs |
| Iekārtas un aizsargsistēmas sprādzienbīstamā vidē | Patērētāju tiesību aizsardzības centrs |
| Civilām vajadzībām paredzētās sprāgstvielas un spridzināšanas ietaises | Valsts policija |
| Uguņošanas ierīces un skatuves pirotehniskie izstrādājumi | Valsts policija |
| Karstā ūdens sildītāji ar šķidro vai gāzveida kurināmo | Patērētāju tiesību aizsardzības centrs |
| Būvmateriāli | Patērētāju tiesību aizsardzības centrs |
| Cilvēkiem paredzētās zāles | Veselības inspekcija |
| Vielas, kas tiek izmantotas narkotisko un psihotropo vielu nelikumīgā izgatavošanā | Veselības inspekcija |
| Farmācijas preces, tai skaitā dzīvniekiem paredzētās zāles un cilvēkiem paredzētās zāles | Pārtikas un veterinārais dienests  Veselības inspekcija |
| Transporta līdzekļi un to sastāvdaļas | Patērētāju tiesību aizsardzības centrs |
| Degviela | VID Nodokļu kontroles pārvalde |
| Tabaka | VID Nodokļu kontroles pārvalde |
| Materiāli un izstrādājumi, kas paredzēti saskarei ar pārtiku | Pārtikas un veterinārais dienests Patērētāju tiesību aizsardzības centrs |
| Medicīnas ierīces | Veselības inspekcija |
| Aktīvās implantējamās medicīnas ierīces | Veselības inspekcija |
| *In vitro* diagnostikas medicīnas ierīces | Veselības inspekcija |
| Traktortehnika, traktortehnikas piekabes | Valsts tehniskās uzraudzības aģentūra |
| Mērīšanas līdzekļi, tajā skaitā neautomātiskie svari | Patērētāju tiesību aizsardzības centrs |
| Fasētās preces | Patērētāju tiesību aizsardzības centrs |
| Mēslošanas līdzekļi | Valsts augu aizsardzības dienests |
| Profesionālās solāriju iekārtas | Veselības inspekcija |

**Sektoru tirgus uzraudzības programmas 2016.gadam**

**NACIONĀLĀ TIRGUS UZRAUDZĪBAS PROGRAMMA PATĒRIŅA PREČU, TEHNISKI SAREŽĢĪTO PREČU UN METROLOĢISKĀS UZRAUDZĪBAS JOMĀ**

Uzraudzības iestāde: **Patērētāju tiesību aizsardzības centrs**

Kontaktinformācija: e-pasts [ptac@ptac.gov.lv](mailto:ptac@ptac.gov.lv)

|  |  |  |  |
| --- | --- | --- | --- |
| **ES tiesību akts** | **Joma** | **Preces vai preču kategorijas apraksts** | **Uzraudzības aktivitāte** |
| Regula (ES) 305/2011 | Būvmateriāli | 1. Rūpnieciski ražoti uzputota polistirola (EPS) produkti, 2. logi, 3. notekūdeņu attīrīšanas sistēmas, 4. būvmateriāli | 1. – Baltijas valstis aptverošās darbības, 2. – CPR ADCO aptverošās darbības, 3. – administratīvās pārbaudes, 4. – būvmateriālu pārbaudes pie ražotājiem, kontrole uz robežas, mājas lapās pieejamā informācija par būvniecības materiāliem |
| Direktīva 2009/125/EK un Direktīva 2010/30/ES, Direktīva 1992/42/EEK | Ekodizains un energomarķējums; efektivitātes prasības boilera katliem, kas tiek kurināti ar šķidro gāzveida kurināmo | Mājsaimniecībā izmantojamā sadzīves (stand-by) tehnika |  |
| Direktīva 1994/25/EK – Direktīva 2013/53/ES | Atpūtas kuģi | Atpūtas kuģi | Kontroles uz robežas |
| Direktīva 2009/105/EK un Direktīva 97/23/EK, Direktīva 2014/29/ES un Direktīva 2014/68/ES | Parastās spiedientvertnes un spiedieniekārtas | Multivārāmie katli | Administratīvās pārbaudes un testēšana; kontroles uz robežas |
| Direktīva 2010/35/ES | Transportējamās spiedieniekārtas | LPG pārvietojamie cilindri | Administratīvās pārbaudes |
| Direktīva 2006/42/EK | Mašīniekārtas | 1. Elektroinstrumenti, 2. motorzāģi un transportlīdzekļu servisa pacēlāji | 1. - PROSAFE aptverošās darbības; 2. - MD ADCO aptverošās darbības; kontrole uz robežas |
| Direktīva 1995/16/EK – Direktīva 2014/33/ES | Lifti | Lifti | Reaktīvās kontroles |
| Direktīva 2000/9/EK | Trošu ceļi | Trošu ceļi | Reaktīvās kontroles |
| Direktīva 2000/14/EK | Āra iekārtu trokšņa emisijas | Āra iekārtu trokšņa emisijas | Reaktīvās kontroles |
| Direktīva 1994/9/EK – Direktīva 2014/34/ES | Iekārtas un aizsardzības sistēmas, kas paredzētas lietošanai sprādzienbīstamā vidē | Iekārtas un aizsardzības sistēmas, kas paredzētas lietošanai sprādzienbīstamā vidē | Reaktīvās kontroles |
| Direktīva 2009/142/EK | Iekārtas, kurās izmanto gāzveida kurināmo | Elektriskā plītiņa vai plīts ar diviem vai vairākiem degļiem izmantošanai furgonos, autofurgonos, mobilās mājās un atpūtas mājās | GAD ADCO aptverošās darbības |
| Direktīva 2004/22/EK un 2009/23/EK – Direktīva 2014/32/ES un Direktīva 2014/31/ES, Direktīva 2007/45/EK, Direktīva 75/107/EEK un Direktīva 76/211/EEK, Direktīva 80/181/EEK | Mērīšanas instrumenti, neautomātiskie svari, fasētās preces un mērīšanas ierīces | 1. Saldējums, 2. aktīvie elektroenerģijas skaitītāji un siltuma skaitītāji, 3. ūdens skaitītāji | 1. – references testi, 2. – projekts MarketSurv MID 101/ G/ ENT/ IMA/ 13/ 11212, 3. – administratīvās pārbaudes |
| Direktīva 2004/108/EK – Direktīva 2014/30/ES | Elektriskās iekārtas atbilstoši EMC | LED prožektori | EMC ADCO aptverošās darbības, kontrole uz robežas |
| Direktīva 1999/5/EK – Direktīva 2014/53/ES | Radio un TLC iekārtas atbilstoši RTTE | Radio un TLC iekārtas | Kontrole uz robežas |
| Direktīva 2006/95/EK – Direktīva 2014/35/ES | Elektriskās ierīces un iekārtas atbilstoši LVD | 1. LED/CFL lampas, 2. LED prožektori | 1. - PROSAFE aptverošās darbības, 2. – LVD ADCO aptverošās darbības, kontrole uz robežas |
| Direktīva 2011/65/ES, Direktīva 2002/96/EK un Direktīva 2006/66/EK | Elektriskās un elektroniskās iekārtas atbilstoši RoHS un WEEE, baterijas | Elektriskās un elektroniskās iekārtas, baterijas | Kontrole uz robežas |
| Regula (EK) 1222/2009 | Riepu marķējums | Riepas | PROSAFE aptverošās darbības |
| Regula (EK) 1007/2011 un Direktīva 94/11/EK | Tekstila un apavu marķējums | Tekstils un apavi | Proaktīvā kontrole |
| Regula (EK) 1907/2006 (REACH), Regula (EK) 1272/2008 | Ķīmiskās vielas atbilstoši REACH, klasifikācija un marķējums | Gultas veļa (azokrāsvielas, amīni), juvelierizstrādājumi (kadmijs un niķelis), ādas izstrādājumi (hroms VI) | Preču testēšana |
| Direktīva 89/686/EEK | Individuālie aizsardzības līdzekļi | I, II, III kategorijas personīgie aizsardzības līdzekļi | Kontrole uz robežas un reaktīvā kontrole |
| Direktīva 75/324/EEK | Aerosola izsmidzinātāji | Aerosola izsmidzinātāji | Reaktīvā kontrole |
| Direktīva 2001/95/EK | Citi patēriņa produkti atbilstoši GPSD | 1. Bērniem droši produkti; logu žalūzijas; 2. šķiltavas; 3. bērnu aprūpes preces | 1. - izpratnes veicināšanas pasākumi uzņēmējiem; 2. - proaktīvās pārbaudes; 3. - preču testēšana |
|  | Kristāla stikls | Kristāla stikls | Proaktīvā kontrole |

**NACIONĀLĀ TIRGUS UZRAUDZĪBAS PROGRAMMA ROTAĻLIETU JOMĀ**

Uzraudzības iestāde: **Patērētāju tiesību aizsardzības centrs**

Kontaktinformācija: e-pasts [ptac@ptac.gov.lv](mailto:ptac@ptac.gov.lv)

|  |  |  |  |
| --- | --- | --- | --- |
| **ES tiesību akts** | **Joma** | **Preces vai preču kategorijas apraksts** | **Uzraudzības aktivitāte** |
| Direktīva 2009/48/EK | Rotaļlietas | Akustiskās rotaļlietas | PROSAFE aptverošās darbības |

## 

## NAcIONāLā TIRGUS UZRAUDZĪBAS PROGRAMMA ĶĪMISKO VIELU UN ĶĪMISKO MAISĪJUMU, KOSMĒTIKAS LĪDZEKĻU JOMĀ

Uzraudzības iestāde: **Veselības inspekcija**

Kontaktinformācija: tel. +371 67819671, fakss +371 67819672, e-pasts: [vi@vi.gov.lv](mailto:vi@vi.gov.lv)

|  |  |  |  |
| --- | --- | --- | --- |
| **ES tiesību akts** | **Joma** | **Preces vai preču kategorijas apraksts** | **Uzraudzības aktivitāte** |
| Regula (EK) 1223/2009 | Kosmētikas līdzekļi | Kosmētikas līdzekļi | Kosmētikas līdzekļiem noteikto prasību ievērošanas kontrole - drošuma dokumentācijas (kosmētikas līdzekļa lietas) kontrole, īpaši pievēršot uzmanību jauniem uzņēmumiem, kosmētikas līdzekļiem ar nanomateriāliem, apgalvojumu pamatotībai; marķējuma kontrole, obligāto brīdinājumu norādes kontrole matu krāsām. |
| Regula (EK) 1907/2006 un Regula (EK) 1272/2008 | Ķīmiskās vielas un ķīmiskie maisījumi | Ķīmiskās vielas saskaņā ar REACH, klasifikācija un marķējums | Ķīmisko vielu un ķīmisko maisījumu uzraudzība piegādes ķēdē un tirdzniecības vietās; drošības datu lapu padziļināta pārbaude, izmantojot Eiropas Ķīmisko vielu aģentūras sagatavotās kontroles lapas, apkopojot un analizējot datus par Inspekcijas kontrolē esošo sadaļu aizpildi atbilstoši prasībām, jaunas informācijas iegūšana par situāciju Latvijas tirgū.  Regulā 1907/2006 noteikto ierobežojumu pārbaude saskaņā ar Eiropas Ķīmisko vielu aģentūras ieteikumiem REF-4 projekta ietvaros. |
| Regula (EK) 648/2004, Direktīva 2004/42/EK | Citas ķīmiskās vielas un ķīmiskie maisījumi | Mazgāšanas līdzekļi, gaistošo organisko savienojumu saturoši maisījumi (krāsas u.c.) | Mazgāšanas līdzekļiem noteikto prasību ievērošanas kontrole tirdzniecībā, īpaši pievēršot uzmanību mazgāšanas līdzekļu kapsulu iepakojuma atbilstībai, lai pasargātu no negadījumiem bērnus.  Gaistošo organisko savienojumu saturošu maisījumu specifisko prasību ievērošanas kontrole tirdzniecībā, uzraudzības rezultātu apkopošana un iesniegšana Vides ministrijai ziņojuma sagatavošanai Eiropas Komisijai. |
| Regula (ES) 528/2012 | Biocīdi | Biocīdi | Biocīdiem noteikto prasību ievērošanas kontrole piegādes ķēdē un tirdzniecības vietās, īpaši pievēršot uzmanību vai uzņēmums nepiedāvā tirgū biocīdus, kuru ražotājs vai importētājs nav iekļauts Eiropas Ķīmisko vielu aģentūras uzturētajā aktīvo vielu un produktu veidu kombināciju sarakstā. |

Uzraudzības iestāde: **Valsts vides dienests**

Kontaktinformācija: tel. +371 67084200; fakss +371 67084212; e-pasts: [vvd@vvd.gov.lv](mailto:vvd@vvd.gov.lv)

|  |  |  |  |
| --- | --- | --- | --- |
| **ES tiesību akts** | **Joma** | **Preces vai preču kategorijas apraksts** | **Uzraudzības aktivitāte** |
| Regula (EK) 842/2006, Regula (EK) 1005/2009 | Ķīmiskās vielas un ķīmiskie maisījumi | Aukstuma aģenti | Regulārās uzņēmumu pārbaudes vai sūdzību izskatīšana |
| Direktīva 2004/42/EK | Ķīmiskās vielas un ķīmiskie maisījumi | Gaistošie organiskie savienojumi | Regulārās uzņēmumu pārbaudes vai sūdzību izskatīšana |
| Direktīva 2012/18/ES, Direktīva 96/82/EK, Direktīva 2003/105/EK (SEVESO) | Ķīmiskās vielas un ķīmiskie maisījumi | Ķīmiskās vielas paaugstināta riska objektos | Regulārās uzņēmumu pārbaudes vai sūdzību izskatīšana |
| Direktīva 2010/75/ES (IED) | Ķīmiskās vielas un ķīmiskie maisījumi | Ķīmiskās vielas objektos | Regulārās uzņēmumu integrētās pārbaudes vai sūdzību izskatīšana |
| Regula 1907/2006 (REACH), Regula (ES) 453/2010 | Ķīmiskās vielas un ķīmiskie maisījumi | Ķīmisko vielu reģistrēšana | Regulārās uzņēmumu pārbaudes |
| Regula (EK) 1272/2008 (GHS/CLP), Regula (EK) 790/2009, Regula (ES) 286/2011 | Ķīmiskās vielas un ķīmiskie maisījumi | Ķīmisko vielu un maisījumu klasifikācija, marķējums un iepakojums | Regulārās uzņēmumu pārbaudes |

## NAcIONāLā TIRGUS UZRAUDZĪBAS PROGRAMMA MEDICĪNISKO IERĪČU JOMĀ

Uzraudzības iestāde: **Veselības inspekcija**

Kontaktinformācija: tel. +371 67819671, fakss +371 67819672, e-pasts: [vi@vi.gov.lv](mailto:vi@vi.gov.lv)

|  |  |  |  |
| --- | --- | --- | --- |
| **ES tiesību akts** | **Joma** | **Preces vai preču kategorijas apraksts** | **Uzraudzības aktivitāte** |
| Direktīva 93/42/EEK, direktīva 98/79/EK un Direktīva 90/385/EEK | Medicīniskās ierīces (t.sk. in vitro diagnostikas medicīnas ierīces un aktīvās implantējamās medicīniskās ierīces) | Medicīniskās ierīces, kas rada lielāku risku patērētājiem | Proaktīvā uzraudzība un saņemtās informācijas izskatīšana; kontroles vietas – piegādes ķēde, tirdzniecības vieta, ārstniecības iestāde. |

## NACIONĀLĀ TIRGUS UZRAUDZĪBAS PROGRAMMA DĀRGMETĀLU UN DĀRGAKMEŅU IZSTRĀDĀJUMU JOMĀ

Uzraudzības iestāde: **Latvijas proves birojs**

Kontaktinformācija: tel. +371 67216485; e-pasts: [prove@prove.lv](mailto:prove@prove.lv)

|  |  |  |  |
| --- | --- | --- | --- |
| **ES tiesību akts** | **Joma** | **Preces vai preču kategorijas apraksts** | **Uzraudzības aktivitāte** |
| Regula (EK) 1907/2006,  kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) | Dārgmetālu un dārgakmeņu izstrādājumi | Dārgmetālu un dārgakmeņu izstrādājumi | Visā valsts teritorijā – kontroles (uzņēmumu pārbaudes, sūdzību izskatīšana) un paraugu ņemšana tirdzniecības vietās (testēšana) |

## NACIONĀLĀ TIRGUS UZRAUDZĪBAS PROGRAMMA AKCĪZES PREČU JOMĀ

Uzraudzības iestāde: **Valsts ieņēmumu dienesta Nodokļu kontroles pārvalde**

Kontaktinformācija: e-pasts [vid@vid.gov.lv](mailto:vid@vid.gov.lv)

|  |  |  |  |
| --- | --- | --- | --- |
| **ES tiesību akts** | **Joma** | **Preces vai preču kategorijas apraksts** | **Uzraudzības aktivitāte** |
| Direktīva 2001/95/EK,  Eiropas Komisijas Lēmums Nr. 2008/264/EK | Tabakas izstrādājumi | Cigaretes | Testēšana ražošanas vietās un tirdzniecības vietās |
| Direktīva 93/12/EEK,  Direktīva  98/70/EK,  Direktīva 2000/71/EK,  Direktīva 2003/17/EK,  Direktīva  2009/30/EK,  Direktīva  2011/63/ES,  Direktīva 1999/32/EK,  Direktīva 2003/96/EK | Naftas produkti | Benzīns, dīzeļdegviela | Dokumentu pārbaude, testēšana ražošanas vietās un tirdzniecības vietās |

**NACIONĀLĀ TIRGUS UZRAUDZĪBAS PROGRAMMA LAUKSAIMNIECĪBĀ VAI MEŽSAIMNIECĪBĀ IZMANTOJAMO TRAKTORU, PIEKABJU TIRDZNIECĪBAS JOMĀ**

Uzraudzības iestāde: **Valsts tehniskās uzraudzības aģentūra (VTUA)**

Kontaktinformācija: tel.: +371 67027149; fakss: +371 67027444; e-pasts: [vtua@vtua.gov.lv](mailto:vtua@vtua.gov.lv)

|  |  |  |  |
| --- | --- | --- | --- |
| **ES tiesību akts** | **Joma** | **Preces vai preču kategorijas apraksts** | **Uzraudzības aktivitāte** |
| Direktīva 2002/24/EK - Regula (ES) 168/2013, Direktīva 2007/46/EK, Direktīva 2003/37/EK - Regula (ES) 167/2013 | Mehāniskie transportlīdzekļi un traktori | Lauksaimniecībā un mežsaimniecībā izmantojamie traktori, to piekabes un maināmas velkamās iekārtas | Atbilstības sertifikātu (deklarāciju) pārbaude |
| Direktīva 97/68/EK | Visurgājēja tehnika | Traktortehnikas motori | Marķējuma un atbilstības sertifikātu pārbaude |

**Nacionālā TIRGUS UZRAUDZĪBAS PROGRAMMA civilām vajadzībām paredzēto sprāgstvielu un spridzināšanas ietaišu, uguņošanas ierīču un skatuves pirotehnisko izstrādājumu jomā**

Uzraudzības iestāde: **Valsts policija**

Kontaktinformācija: tel. +371 67208185, fakss +371 67208260, e-pasts: [as@vp.gov.lv](mailto:as@vp.gov.lv)

|  |  |  |  |
| --- | --- | --- | --- |
| **ES tiesību akts** | **Joma** | **Preces vai preču kategorijas apraksts** | **Uzraudzības aktivitāte** |
| Direktīva 2007/23/EK, Direktīva 2013/29/ES | Pirotehniskie izstrādājumi | Uguņošanas ierīces un skatuves pirotehniskie izstrādājumi | Pārkāpumu prevencija, tirgus uzraudzība |
| Direktīva 93/15/EEK, Direktīva 2014/28/ES, Direktīva 2008/43/EK | Civilām vajadzībām paredzētās sprāgstvielas | Civilām vajadzībām paredzētās sprāgstvielas un civilām vajadzībām paredzētās spridzināšanas ietaises | Pārkāpumu prevencija, tirgus uzraudzība |

**NACIONĀLĀ TIRGUS UZRAUDZĪBAS PROGRAMMA MĒSLOŠANAS LĪDZEKĻU JOMĀ**

Uzraudzības iestāde: **Valsts augu aizsardzības dienests**

Kontaktinformācija: tel.+ 371 67550920, fakss +371 67185479, e-pasts: [info@vaad.gov.lv](mailto:info@vaad.gov.lv)

|  |  |  |  |
| --- | --- | --- | --- |
| **ES tiesību akts** | **Joma** | **Preces vai preču kategorijas apraksts** | **Uzraudzības aktivitāte** |
| Regula (EK) 2003/2003 | Mēslošanas līdzekļi | Mēslošanas līdzekļi ar marķējumu ,,EK MĒSLOŠANAS LĪDZEKLIS” un citās ES valstīs atzītie (paziņotie) mēslošanas līdzekļi | Patērētāju aizsardzība no nekvalitatīvu, kā arī cilvēku un dzīvnieku veselībai un videi bīstamu mēslošanas līdzekļu lietošanas |

**Latvijas Republikas Ekonomikas ministrija**

Brīvības iela 55, Rīga LV 1519  
 [www.em.gov.lv](http://www.em.gov.lv)

Tālr.: +371 67013100, fakss: +371 67280882; e-pasts: [pasts@em.gov.lv](mailto:pasts@em.gov.lv)

1. Ekonomikas ministrijas mājas lapā (<https://www.em.gov.lv/lv/nozares_politika/pateretaju_tiesibas_un_tirdznieciba/dokumenti/tirgus_uzraudzibas_zinojumi_un_plani/>) tiek publicēta dokumenta versija, kas nesatur sensitīvo informāciju, kas varētu ietekmēt uzraudzības iestāžu veikto pārbaužu efektivitāti (piemēram, pārbaužu veids, laiks, apmērs, reģioni, tirdzniecības vietas, utt.). [↑](#footnote-ref-1)